शबाना आज़मी के घर डेंगू की जाँच के लिए पहुँचे बीएमसी के अफ़सर, दी ऐसी जानकारी हैरान रह गईं एक्ट्रेस  
बीएमसी ऑफिसर की बातों से हैरान हुईं शबाना आजमी
ट्वीट कर दी लोगों को डेंगू से सावधान रहने की सलाह
दिल्ली के मुख्यमंत्री अरविंद केजरीवाल के समर्थन में उतरीं एक्ट्रेस
बॉलीवुड एक्ट्रेस शबाना आजमी (Shabana Azmi) ने अपनी जबरदस्त फिल्मों से खूब पहचान बनाई हैं. जल्द ही शबाना आजमी (Shabana Azmi) फिल्म शीरकोर्मा में भी नजर आने वाली हैं. इससे इतर बॉलीवुड एक्ट्रेस सोशल मीडिया पर भी काफी एक्टिव रहती हैं, साथ ही समसामयिक मुद्दों पर अपनी राय भी रखती हैं. लेकिन कई बार शबाना आजमी (Shabana Azmi) अपने ट्वीट्स को लेकर ट्रोल भी हो जाती हैं. हाल ही में एक्ट्रेस शबाना आजमी ने अपने ट्विटर एकाउंट से बीएमसी (बॉम्बे महानगर पालिका) और डेंगू को लेकर एक ट्वीट किया है, जिसने सबका खूब ध्यान खींचा है. इस ट्वीट में शबाना आजमी ने लोगों को डेंगू से बचने की सलाह भी दी है. 
I was shocked when BMC officers who checked my home for #Dengue said that most people do not let them enter their homes ! Flowers in vases are breeders of #Dengue. Water must be changed every day without fail. Check theres no stagnant water in your homes.

शबाना आजमी (Shabana Azmi) ने बीएमसी और डेंगू को लेकर ट्वीट किया, जिसमें उन्होंने लिखा, "मुझे उस वक्त झटका लगा जब डेंगू के लिए मेरे घर की जाँच करने आए बीएमसी अधिकारियों ने बताया कि ज्यादातर लोग उन्हें अपने घरों में नहीं घुसने देते हैं. फूलदान में फूल डेंगू के प्रजनक हैं, इसलिए पानी को हर रोज जरूर बदलें. अपने घरों में जांच करें कि कहीं घर में रुका हुआ पानी तो नहीं है." 
I support @ArvindKejriwal .If all of us inspect our homes for just 10 minutes every Sunday morn we can successfully combat dengue. Make sure there's no standing water at any place in your home, and if there is, pour it out, replace it or pour oil over it.#10Hafte10Baje10Minute

इससे पहले शबाना आजमी (Shabana Azmi) ने एक और ट्वीट किया था, जिसमें दिल्ली के मुख्यमंत्री अरविंद केजरीवाल का समर्थन कर रही थीं. इस ट्वीट में उन्होंने कहा, "मैं अरविंद केजरीवाल का समर्थन करती हूं. अगर हम सभी हर रविवार केवल 10 मिनट अपने घरों का निरीक्षण करें तो डेंगू से मुकाबला कर सकते हैं. सुनिश्चित करें कि आपके घर में कहीं भी ठहरा हुआ पानी न हो. लेकिन अगर ऐसा है तो इसे बाहर डालें और इसके ऊपर तेल डाल दें." डेंगू को लेकर आया शबाना आजमी का यह ट्वीट सोशल मीडिया पर खूब वायरल हो रहा है. इसके साथ ही लोग उनकी इस सलाह का समर्थन भी कर रहे हैं.